CELEX: E2014P0019
Language: lt
Date: 2014-09-23 00:00:00
Title: 2014 m. rugsėjo 23 d. ELPA priežiūros institucijos ieškinys Norvegijos Karalystei (Byla E-19/14)

13.11.2014   
            
            
               LT
            
            
               Europos Sąjungos oficialusis leidinys
            
            
               C 400/16
            
         2014 m. rugsėjo 23 d. ELPA priežiūros institucijos ieškinys Norvegijos Karalystei
   (Byla E-19/14)
   2014/C 400/07
   ELPA priežiūros institucija, kuriai atstovauja Xavier Lewis, Markus Schneider ir Gjermund Mathisen, atliekantys ELPA priežiūros institucijos (35, Rue Belliard, B-1040 Briuselis) įgaliotinių funkcijas, 2014 m. rugsėjo 23 d. ELPA Teisme pareiškė ieškinį Norvegijai.
   ELPA priežiūros institucija prašo ELPA Teismo:
   
               1.
            
            
               Pripažinti, kad Norvegijos Karalystė, iki ELPA priežiūros institucijos pagrįstoje nuomonėje, išsiųstoje jai pagal ELPA valstybių susitarimo dėl Priežiūros institucijos ir Teisingumo Teismo įsteigimo 31 straipsnio 2 dalį, nustatyto termino pabaigos nesiėmusi būtinų priemonių, kad būtų įvykdytas 2012 m. liepos 16 d. Teismo sprendimas ELPA priežiūros institucija prieš Norvegijos Karalystę (E-9/11, [2012], ELPA Teismo ataskaita, p. 442), neįvykdė savo įsipareigojimų pagal to susitarimo 33 straipsnį.
            
         
               2.
            
            
               Nurodyti Norvegijos Karalystei padengti bylinėjimosi išlaidas.
            
         
      Teisinės bei faktinės aplinkybės ir pagrindai, kuriais grindžiamas ieškinys:
   
   
               —
            
            
               Prašyme nurodoma, kad Norvegija iki 2013 m. rugpjūčio 26 d. neįvykdė 2013 m. birželio 26 d. ELPA priežiūros institucijos pagrįstos nuomonės dėl tos valstybės įsipareigojimų pagal ELPA valstybių susitarimo dėl Priežiūros institucijos ir Teisingumo Teismo įsteigimo 33 straipsnį imtis būtinų priemonių, kad būtų įvykdytas 2012 m. liepos 16 d. Teismo sprendimas ELPA priežiūros institucija prieš Norvegijos Karalystę (E-9/11, [2012], ELPA Teismo ataskaita, p. 442), nevykdymo.
            
         
               —
            
            
               ELPA priežiūros institucija nurodo, kad iki pagrįstoje nuomonėje nustatyto termino pabaigos nesiėmusi būtinų priemonių, kad būtų įvykdytas sprendimas byloje E-9/11, Norvegija neįvykdė savo įsipareigojimų pagal ELPA valstybių susitarimo dėl Priežiūros institucijos ir Teisingumo Teismo įsteigimo 33 straipsnį, kaip Teismas yra išaiškinęs byloje E-18/10 ([2011], ELPA Teismo ataskaita, p. 202, 29–30 punktai).